男女合用禮物推介!迷你Moshi IonGo雙線隨身充電Posted on
屋企嘅portable battery有好多,不過好似呢個 Moshi IonGo 5K Duo 咁迷你、設計咁簡約時尚、咁多功能,而且充電仲咁快嘅就比較少見喇。連我家那位腌尖的男人都話好欣賞呢個「#尿袋」! 所以如果各位仲plan緊 #聖誕禮物,或者準備緊 #情人節禮物,呢個 for him或 for her 都得,嗱嗱臨去買啦~
點解我咁鍾意?有3個主要原因!
1. 磁吸式掀蓋方便整齊收納,面層物料係環保皮革,搭配鋁合金內殼,整個好細好輕,放入我嘅手袋仔完全唔覺佔空間,男人放喺衫袋褲袋都唔累贅,可以隨身攜帶超輕便。
2. 除咗細同靚,佢仲有一個最大賣點,就係一機有齊兩條內置充電線,內建隱藏式嘅USB-C 及 Lightning 雙充電線,一來唔怕帶錯線、帶漏線,啱晒大頭蝦;二來仲可以同時充兩部機,例如好似我咁成日影相、拍片,佢就可以幫我同時為iPhone及外置補光燈充電。當然亦都方便大家為 #後備電話 #安心電話 充電!
3. 更開心嘅係佢有「同充同放」電路設計,即係可以一邊充手機,一邊充番個尿袋,一次過充晒兩樣嘢。
喺充電效能上,Moshi IonGo 5K Duo 電池容量有5,000 mAh夠晒我全日用,而且充電都好快速,USB-C支持15 W輸出及Lightning支持12 W輸出,為iPhone充電嘅速度比5 W蘋果充電器快2倍以上,呢個速度我非常滿意!
佢亦有晒MFi 認證,確保同 iPhone、iPad、其他Lightning裝置相容,電池技術亦好先進,用咗同最新電動車同等級嘅電池科技技術,電池嘅充電、放電同低內阻都強化咗,就算擺耐咗唔用,自行放電率都極低,放置27個月後仍然有電,所以放喺袋做後備電源真係啱晒。
唯一有人可能唔滿意嘅係佢嘅價錢,見到街價約$6xx,不過我又覺得一分錢一分貨,買得Moshi 都知唔係平嘢,如果用嚟送禮就更得體啦。
::::::::追蹤Mrs Co:Lam 凱林家生活 :::::::::
如果喜歡我的分享,記得追蹤埋「Mrs Co:Lam 凱林家生活」其他平台,更快知道更多更好的有趣資訊。
Mrs Co:Lam 凱林家生活
Facebook: www.facebook.com/mrscolam
Instagram: www.instagram.com/mrscolam
Email: firstname.lastname@example.org
Website: www.mrscolam.com